РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/262-17

30. новембар 2017. године

Б е о г р а д

З А П И С Н И К

52. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 30. НОВЕМБРА 2017. ГОДИНЕ

 Седница је почела у 9,03 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Бојан Торбица, Крсто Јањушевић, Александра Мајкић, Јелена Жарић Ковачевић, Србислав Филиповић, Неђо Јовановић, Петар Петровић, Балинт Пастор, Гордана Чомић, Милена Ћорилић, заменик члана и Весна Николић Вукајловић.

 Седници нису присуствовали чланови Одбора: Весна Марковић, Дејан Шулкић, Саша Радуловић, Бајро Гегић и Зоран Красић, као ни њихови заменици.

 На предлог председника Одбора, већином гласова (са 11 гласова за и један није гласало) је усвојен предложен дневни ред

Д н е в н и р е д:

 1. Разматрање Предлога за доношење аутентичног тумачења одредбе члана 48. Закона о извршењу и обезбеђењу ("Службени гласник РС", број 106/15 и 106/16- аутентично тумачење), који је поднела Влада.

 Пре преласка на одлучивање о тачкама дневног реда, Одбор је већином гласова усвојио записникe са 50 и 51 седнице Одбора (са десет гласова за, једним уздржаним и један није гласао).

 Тачка дневног реда. Разматрање Предлога за доношење аутентичног тумачења одредбе члана 48. Закона о извршењу и обезбеђењу ("Службени гласник РС", број 106/15 и 106/16- аутентично тумачење), који је поднела Влада.

 Одбор је размотрио Предлог за доношење аутентичног тумачења одредбе члана 48. Закона о извршењу и обезбеђењу ("Службени гласник РС", број 106/15 и 106/16- аутентично тумаче), који је поднела Влада.

 Одбор је оценио да је Предлог за доношење аутентичног тумачења оправдан, припремио Предлог аутентичног тумачења и одлучио да га достави Народној скупштини по хитном поступку.

 Одбор је ову одлуку донео једногласно (са 12 гласова за).

 За представника Одбора у Народној скупштини одређен је Ђорђе Комленски, председник Одбора једногласо (са 12 гласова за)

 Седница је завршена у 9,05 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски